Michael Rhodes in sop oor 'kopstamp' | Netwerk24
Michael Rhodes, wat voorheen vir die Haaie, Leeus en Stormers gespeel het, is dalk in die moeilikheid nadat hy blykbaar 'n teenstander van Leinster met die kop gestamp het. Foto: Getty Images
"Rhodes word daarvan beskuldig dat hy vir Robbie Henshaw in die tweede minuut van die wedstryd met sy kop gestamp het, wat 'n oortreding van reël 9.12 is," sê European Professional Club Rugby, die kompetisie se beheerliggaam, in 'n nuusverklaring.
'n Onafhanklike tugkomitee bestaande uit Simon Thomas (voorsitter, Wallis), Frank Hadden (Skotland) en Val Toma (Roemenië), sal die saak Dinsdagaand aanhoor.
Indien Rhodes skuldig bevind word, is die minimum straf wat aan hom opgelê kan word 'n skorsing van ses weke.
Saracens het die kragmeting met 25-17 gewen en speel komende Saterdag in die halfeindronde teen die Franse klub Racing 92. Toulouse en die Exeter Chiefs kom in die ander halfeindstryd teen mekaar te staan. – Reuters